Publication: Magyar Közlöny
Issue: MK-2010-24 (Year: 2010, Number: 24)
Era: contemporary
Section: 2. melléklet a 14/2010. (II. 23.) FVM rendelethez
Paragraph Index: 436

2. melléklet a 14/2010. (II. 23.) FVM rendelethez A kvótateljesítés mértékének meghatározása 1. A kvótateljesítés mértékének meghatározása során a literben mért mennyiségek, a szükséges átszámítási mûvelet elvégzése után, kilogrammban kerülnek elszámolásra és nyilvántartásba. A térfogat (liter) tömegre (kilogramm) történõ átváltására az alábbi képletet kell alkalmazni: a tej literben megadott mennyisége/0,971 = a tej mennyisége kilogrammban Tehát 1 kilogramm tej = 0,971 liter tej. 1.1. Beszállítási kvóta esetén: A beszállítás esetén az értékesített tej mennyiségét elõbb literrõl kg-ra kell átváltani az 1. pontban található képlet segítségével, majd a termelõ egyéni referencia zsírtartalmának és az értékesített tej tényleges zsírtartalmának a különbsége alapján termelõnként korrigálni kell. A korrekciót az MVH végzi el a felvásárlók éves bevallásai (kimutatásai) alapján. Ez a számított érték jelenti a kvótateljesítés mértékét. Zsírtartalom szerinti korrekció: Minden egyes tejtermelõ számára, tömegszázalékban (m/m%) kifejezett referencia zsírtartalom kerül megállapításra a beszállításikvótához kapcsolódóan.Az értékesített tej tényleges zsírtartalmánakmeghatározásaután, a tényleges és a referencia zsírtartalom értékei közti különbség alapján az értékesített tej mennyiségi korrekcióját kell elvégezni. A korrekció utáni számított érték lesz a kvótateljesítés mértékeként nyilvántartva. Pozitív korrekció: Amennyiben a tényleges zsírtartalom és a referencia zsírtartalom értékei között pozitív különbség van (azaz a tényleges zsírtartalom magasabb a megállapított referencia zsírtartalomnál), pozitív korrekciót kell elvégezni oly módon, hogy a beszállított tej mennyiségét 0,09%-kal kell növelni a zsírtartalmak közötti eltérés minden egyes 0,1 grammja után. Negatív korrekció: Amennyiben a tényleges zsírtartalom és a referencia zsírtartalom értékei között negatív különbség van (azaz a tényleges zsírtartalom alacsonyabb a megállapított referencia zsírtartalomnál), negatív korrekciót kell elvégezni oly módon, hogy a beszállított tej mennyiségét 0,18%-kal kell csökkenteni a zsírtartalmak közötti eltérés minden egyes 0,1 grammja után. 1.2. Közvetlen értékesítési kvóta esetén: A közvetlen értékesítési kvóta kihasználásának a mértékét a termelt és értékesített tej és/vagy más tejtermékek mennyisége alapján kell megállapítani. Ennek során az alábbi átváltási képleteket kell alkalmazni: 1 liter értékesített tej = 1/0,971 kg tej; 1 kg vaj = 22,5 kg tej; 1 kg tejszín = 0,263 kg tej x a tejszín zsírtartalma (tömeg%); 1 kg tejföl = 0,263 kg tej x tejföl zsírtartalma (tömeg%); 1 kg túró = 5 kg tej; 1 kg joghurt = 1 kg tej; 1 kg sajt = 10 kg tej. Ha a tejtermelés volumenét az érintett tejtermelõ nem tudja hitelt érdemlõen bizonyítani, illetve tejtermelésérõl éves jelentés (kimutatás) sem áll rendelkezésre, az MVH a termelt tej mennyiségét helyszíni ellenõrzés során becsléssel állapítja meg. A becslésnél alkalmazandó értékek az ellenõrzéséhez kapcsolódóan a következõk: – holstein-fríz (fajtakód: 220–225) fajtakör esetében 8.692 kg/kvótaév, – magyartarka (fajtakód: 010–015) fajtakör esetében 5.412 kg/kvótaév, – magyartarka és/vagy a holstein-fríz fajta 50%-nál kisebb hányada esetén 5.412 kg/kvótaév. A becsléssel megállapított termelési szintet az alábbi tételek csökkenthetik: – az adott gazdasághoz tartozó személyek fogyasztása: 1 kg tej/fõ/nap, – a borjak takarmányozására felhasznált tejmennyiség: 10 kg/borjú/nap.

Source: https://magyarkozlony.hu/hivatalos-lapok/6dea914bac04bf0705c59f4dc413792318ade321/dokumentumok/40141e87b59e7c47263dfdc2a190f2dd91e2da6a/letoltes